ঢাকা সিটি করপোরেশনের (ডিসিসি) ১৭ নাম্বার ওয়ার্ডটির অধিকাংশ রাস্তা বেহাল, স্যুয়ারেজ লাইন, রাস্তা সিলিং এবং কার্পেটিং অপ্রতুল, ওয়াসার পানির সমস্যা। এর মধ্যে জোয়ার সাহারা এলাকায়  পানির জন্য নিত্য হাহাকার, সারা দিনই গ্যাস থাকে না, মশা-মাছির উপদ্রব। কিছু কিছু এলাকায় ছিনতাইয়ের ঘটনা ঘটছে। সম্প্রতি ওয়ার্ডটি ঘুরে এসে প্রতিবেদনটি লিখেছেন হামিদ সাব্বির। ক্যামেরায় ছিলেন ফজলুল করিম পরিধি কুড়িল, জোয়ার সাহারা, জগন্নাথপুর, বসুন্ধরা, কুড়াতলী, খিলক্ষেত, টানপাড়া, নিকুঞ্জ-১ এবং ২, খিলক্ষেত নামাপাড়া, মধ্যপাড়া, লেকসিটি কনকর্ড ও বাড্ডা এলাকা নিয়ে ঢাকা সিটি করপোরেশনের (ডিসিসি) ১৭ নাম্বার ওয়ার্ড গঠিত। জনসংখ্যা জনসংখ্যা প্রায় ৩ লাখ। ভোটার সংখ্যা ১ লাখ। আছে মসজিদ-মাদ্রাসা ৫০টি, সরকারি প্রাইমারি  স্কুল ২টি, বেসরকারি স্কুল ও কলেজ প্রায় ৩০টি, অ্যাপোলো হসপিটালসহ প্রায় ১০টি বেসরকারি হাসপাতাল, ওভার ব্রিজ ২টি। নেই ০০ সরকারি হাই স্কুল ০০ ব্যায়ামাগার ০০ খেলার মাঠ ০০ ক্লিনার সংখ্যা অপর্যাপ্ত ০০ স্বাস্থ্যসেবা কেন্দ্র ০০ কমিউনিটি সেন্টার সমস্যা ০০ অধিকাংশ রাস্তা বেহাল ০০ স্যুয়ারেজ লাইন, রাস্তা সিলিং এবং কার্পেটিং অপ্রতুল ০০ ওয়াসার পানির সমস্যা। এর মধ্যে জোয়ার সাহারা এলাকায় পানির জন্য নিত্য হাহাকার ০০ সারা দিনই গ্যাস থাকে না ০০ মশা-মাছির উপদ্রব। ওষুধেও কাজ হচ্ছে না ০০ কিছু কিছু  এলাকায় ছিনতাইয়ের ঘটনা ঘটছে ০০ কুড়িলে বেশ কয়েকটি বস্তি গড়ে উঠেছে যমজ রোড : যমজ ভিলা যমজ দুই ভাই-ওমর আলী ও নূরুল ইসলাম। জন্ম ১৯৫৫ সালে। বাবা আলী আহাম্মেদ মারা গেছেন। দুই ভাই রাজনীতি করেন। ওমর আলী সাবেক কমিশনার আর নূরুল ইসলাম ১৭ নম্বর ওয়ার্ড জাতীয় পার্টির সাধারণ সম্পাদক। ওয়ার্ডের জোয়ার সাহারা এলাকায় রয়েছে যমজ রোড। এই রোডে অবস্থিত তাদের বাড়ির নামও যমজ ভিলা। এ নিয়ে দুই ভাইয়ের গর্বের শেষ নেই। যমজ দুই ভাই জানান, যমজ রোডের জন্য প্রায় ২ বিঘা জমি তারা পারিবারিকভাবে দান করেছেন। এলাকাবাসীর আগ্রহে এই রাস্তাটি যমজ  রোড নামে নামকরণের জন্য ঢাকার মিউনিসিপ্যাল করপোরেশনে আবেদন করা হয়। পরবর্তীতে ১৯৮৩ সালের ১০ ফেব্রুয়ারি যমজ রোড তালিকাভুক্ত করা হয়। খাওয়ার পানির সংকট ওয়ার্ডের অধিকাংশ এলাকায় বিশুদ্ধ পানির চরম সংকট লেগেই আছে। আর এ কারণে এলাকাবাসীকে দিনের পর দিন যথেষ্ট দুর্ভোগ পোহাতে হচ্ছে। জানা যায়, প্রতি বছর শুষ্ক মৌসুমের শুরুতে এখানে পানি সংকট তীব্র হতে থাকে। এ ছাড়া মশার উপদ্রব বৃদ্ধি পাওয়ায় মানুষ অতিষ্ঠ হয়ে উঠেছে। স্তূপাকৃতি ময়লা আবর্জনার দুর্গন্ধে এলাকায় বসবাস করা কষ্টকর হয়ে পড়েছে। মশা মারার জন্য ওষুধ ছিটানো হলেও খুব  একটা কাজ হয় না বলে জানান স্থানীয় সামছুল হক মাস্টার। ওয়ার্ড ভাগাভাগি চান এলাকাবাসী বসুন্ধরা আবাসিক এলাকা থেকে শুরু করে নিকুঞ্জ-২-এর শেষ সীমা পর্যন্ত এলাকা নিয়ে গঠিত ১৭ নাম্বার ওয়ার্ড। এখানকার জনসংখ্যা প্রায় ৩ লাখ, ভোটার সংখ্যা ১ লাখ। এলাকাবাসী জানান, যেসব ওয়ার্ডে অর্ধেক ভোটার সংখ্যা থাকে সেসব ওয়ার্ডে ডিসিসি যে উন্নয়ন বরাদ্দ দেয়, একই বরাদ্দ দেয় সেসব ওয়ার্ডে, যেখানে জনসংখ্যা দ্বিগুণ থাকে। যার দরুন, এলাকার উন্নয়ন কাজ বাধাগ্রস্ত হয়। এই কারণে এলাকাবাসী চাচ্ছেন এই ওয়ার্ডকে ভেঙে দুই ভাগ করতে। এ ব্যাপারে স্থানীয় মো.  ইসহাক মিয়া বলেন, এত বড় ওয়ার্ডের সমস্যা সমাধানে ডিসিসির তেমন পর্যাপ্ত বাজেট পাওয়া যায় না, বিধায় এলাকার উন্নয়ন করা সম্ভব হয় না। কাজেই ওয়ার্ডকে দুই ভাগ করলে উন্নয়নের পাশাপাশি মানুষ শান্তিতে বসবাস করতে পারবে। খিলক্ষেত এলাকার বাসিন্দারা জানান, সবসময় একই এলাকা থেকে কমিশনার নির্বাচিত হচ্ছে। যার ফলে এই এলাকায় উন্নয়ন খুব একটা হচ্ছে না। সমস্যা সমাধানের জন্যই এলাকাবাসী চাচ্ছেন ওয়ার্ডটিকে ভেঙে দুটি ওয়ার্ড করা হোক। এতে অন্তত এলাকার উন্নয়ন সাধিত হবে, যা এলাকাবাসীর কাম্য। জনতার কাঠগড়ায় জনপ্রতিনিধি নিজ এলাকার জনতার  মুখোমুখি হয়েছেন ডিসিসির ১৭ নাম্বার ওয়ার্ড কাউন্সিলর কাজী হযরত আলী জনতা : এলাকার অধিকাংশ রাস্তাঘাট খারাপ। কাউন্সিলর : প্রায় ৩০ শতাংশ রাস্তা খারাপ। বাকিগুলো ভালো আছে। জনতা : নিকুঞ্জ-১ এবং ২-এর অবস্থা বেগতিক। কাউন্সিলর : সম্প্রতি ডিসিসিভুক্ত হয়েছে। তবে এখানে রাস্তাঘাট হয়নি, প্রক্রিয়াধীন আছে। কয়েক মাসের মধ্যে হয়ে যাবে। জনতা : আরো কিছু এলাকায় রাস্তাঘাট মেরামত, কার্পেটিং, ঢালাই করা দরকার। কাউন্সিলর : নিকুঞ্জ -২, খিলক্ষেত, কুড়িল, জগন্নাথপুর, কুড়াতলা এলাকায় স্যুয়ারেজ লাইন দরকার। রাস্তাঘাট মেরামতসহ কার্পেটিংও দরকার  আছে। জনতা : এলাকায় বিশুদ্ধ পানির তীব্র সংকট। কাউন্সিলর : সব এলাকায় পানির সংকট নেই। তবে জোয়ার সাহারা, জগন্নাথপুর ও কুড়িল এলাকায় পানির সমস্যা বেশি। জনতা : গ্যাসের সমস্যা তো অস্বীকার করা যায় না? কাউন্সিলর : অনেক এলাকায় সকালে গ্যাস থাকে না। কখন আসবে তাও নিশ্চিত না। আমার বাড়িতেও গ্যাস থাকে না। জনতা : মশার উত্পাত বেশি। কাউন্সিলর : ওষুধ ছিটানো হচ্ছে। জনতা : এলাকায় উন্নয়ন কর্মকাণ্ড তেমন একটা দেখা যায় না। কাউন্সিলর : আগে কোনো স্যুয়ারেজ লাইন ছিল না। কমিশনার হওয়ার পর আমিই প্রথম স্যুয়ারেজ লাইন স্থাপন করি। জনতা : একই  এলাকা থেকে বারবার কমিশনার নির্বাচিত হচ্ছে। এতে অন্য এলাকার উন্নয়নে কিছুটা হলেও ব্যাঘাত ঘটছে। কাউন্সিলর : নিশ্চয়ই জনপ্রিয়তা আছে, যে কারণে আমি ৩ বার কমিশনার নির্বাচিত হয়েছি। জনতা : সন্ত্রাসী লালন-পালন করেন। কাউন্সিলর : সন্ত্রাসীদের আশ্রয়-প্রশ্রয় দেয়া কিংবা লালন-পালন করা আমার দ্বারা কখনো সম্ভবপর নয়।